Idlib

Idlib (arabisk: ادلب, også skrevet Edlib eller Idleb) er en by nordvest i Syria og hovedstaden i Idlib guvernement, 59 km vest for Aleppo. Den ligger nesten 500 meter over havet. 

I 2004 talte Statistisk sentralbyrå i Syria et folketall på 98 791 i Idlib. Innbyggerne er stort sett sunnimuslimer,Mroue, Bassem. «Syrian forces capture rebel stronghold near Turkey". The Salt Lake Tribune. Associated Press. 12. juni 2011. Hentet den 12. juni 2011. men det er også en større kristen minoritet. Her er det også drusere. Ved siden av arabere er det her også bosatt noen kurdere og turkomaner.

Idlib er inndelt i seks bydeler: Ashrafiyeh (den mest folkerike), Hittin, Hejaz, Downtown, Hurriya og al-Qusur.

Idlibområdet er et stort jordbrukssenter i Syria og er historisk viktig med mange «dødebyer» og menneskelagde teller. 

Historie
Oldtiden
Idlib omfatter den antikke byen Ebla, en gang hovedstaden i et mektig kongedømme, de antikke kongedømmene Nuhašše og Luhuti som blomstret i bronse- og jernalderen.

Den osmanske tid
Under Det osmanske rike i Syria, mellom 1500- og 1800-tallet, var Idlib hovedstad i en kada («nahiyahhovedstad») og en del av det større Aleppo vilajet («provinsen Aleppo.») Byen var et senter for olivenproduksjon som igjen gav opphav til en lønnsom olivenbasert såpeindustri. Selv om de store markedene for Idlib-såpe var Aleppo, Antiokia og Hama,Porter, 1868, s. 580. ble produktet eksportert så langt som den osmanske hovedstaden Istanbul. Idlib var også en storprodusent av bomullstøyer.Inalcik, 1997, s.501. 

Den vestlige turist Josias Leslie Porter skrev at Idlib var «omsluttet av olivenlunder, sjeldne i dette nakne området.» Han skrev også at olivelundene var større enn de i Damaskus, Beirut eller Gaza. Midt på 1800-tallet hadde byen et estimert folketall på 8 000, inkludert 500 kristne. Sent på 1800-tallet steg tallet på arabiske kristne familier ifølge tyske forfattere som arbeidet for Karl Baedeker.Baedeker, 1912, s.376.

Klima
Köppen-Geiger-systemet klassifiserer klimaet her som varmt middelhavsklima (Csa). Somrene er varme og regnfattige, mens vintrene er regnfulle og kjølige.

Varmerekorden er fra 16. juni 2012 og er på 44 ºC, mens kulderekorden fra 30. november 2011 er -4 ºC.

Økonomi
Hovudnæringer i Idlib er oliven, bomull, hvete og frukt, særlig kirsebær.Casule, 2008, s.56. Andre avlinger er mandler, sesamfrø, fiken, druer og tomater. I 1995 var det omkring 300 hektar med forskjellige sitrusavlinger.Food and Agriculture Organization of Dei sameinte nasjonane, 1996, s. 147. Olivenoljepressing og tekstiler er blant de lokale industrier i byen.Idlib in Syria. Encyclopædia Britannica. Encyclopaedia Britannica Inc. 2012. Henta den 12. juni 2011. Den nærliggende byen Aleppo har vært økonomisk viktig for Idlib.

Idlib regionsmusem i byen har over 17 000 Ebla-tavler og er hovedattraksjonen i Idlib, om en ser bort fre selve oldtidsbyen Ebla. Med hjelp fra Italia startet et prosjekt i 2010 for å restaurere og renovere museet.Ferrari, 2009, s. 522.

Galleri

Litteratur

Referanser

Eksterne lenker

 eIdleb - nyhenter fra Idleb 

Kategori:Byer i Syria
Kategori:Guvernementet Idlib